Нагадаем, што Алега Волчака затрымалі ў пятніцу, 27 студзеня, у раёне бульвара Шаўчэнкі ў Мінску і даставілі ў Маскоўскі РУУС сталіцы, дзе на праваабаронцу склалі пратакол аб адміністратыўным правапарушэнні за “дробнае хуліганства. Праз тры дні ў судзе Цэнтральнага раёна Мінска, дзе адбываўся разгляд адміністратыўнай справы, намеснік начальніка Цэнтральнага РУУС Антон Шахлай сцвярджаў, што затрыманы гучна лаяўся матам наўпрост на вуліцы і размахваў рукамі. Суддзя Аляксандр Якунчыхін прыслухаўся толькі да слоў міліцэйскага начальніка і не прыняў да ўвагі заявы самога праваабаронцы пра тое, што паказанні Шахлая не адпавядаюць рэчаіснасці. Якунчыхін прызнаў праваабаронцу вінаватым у парушэнні артыкула 17.1 КаАП і пакараў Алега Волчака чатырма суткамі адміністратыўнага арышту.